ไทยบันเทิง - ประเด็นข่าว (20 พ.ย. 58) | Thai PBS รายการไทยพีบีเอส
ประเด็นข่าว (20 พ.ย. 58)
ไทยบันเทิง ออกอากาศ 20 พ.ย. 58
<iframe src='https://vod.thaipbs.or.th/videos/WgCR4o6oCv/embedded?title=%E0%B9%84%E0%B8%97%E0%B8%A2%E0%B8%9A%E0%B8%B1%E0%B8%99%E0%B9%80%E0%B8%97%E0%B8%B4%E0%B8%87+-+20+%E0%B8%9E.%E0%B8%A2.+58&image=https%3A%2F%2Fthaipbs-program.s3.amazonaws.com%2Fmigrate%2Fincoming%2Farticle764618.ece%2FALTERNATES%2Fw530%2Fthai_28229.png&tags=%7B%22video_category%22%3A%22show%22%2C%22program%22%3A%22ArtandCultureThaiPBS%22%2C%22category%22%3A%22news%22%7D' border='0' width='640px;' height='360px;' allowfullscreen allow='autoplay; fullscreen' class='watch-embedded-player'></iframe>
ลมหายใจแผ่ว ของหุ่นละครเล็ก คลองบางหลวง
หากเอ่ยถึงบ้านศิลปินคลองบ้านหลวง หลายคนก็นึกถึงหุ่นละครเล็กคณะคำนาย เอกลักษณ์ที่ทำให้ชุมชนริมคลองแห่งนี้เป็นที่รู้จัก ด้วยความตั้งใจในการเผยแพร่ศิลปะการแสดงหาชมยากมานานถึง 5 ปี โดย1 ปีหลังจากเปิดบ้านศิลปินคลองบางหลวงเป็นศูนย์กลางคนรักศิลปะในพื้นที่ หุ่นละครเล็กคณะคำนาย ก็กลายเป็นแม่เหล็กชั้นดีดึงดูดผู้มาเยือนจนชุมชนคึกคัก ชาวบ้านเองได้ค้าขายส่งผลให้ตลาดน้ำคลองบางหลวงเป็นสถานที่ท่องเที่ยวอันดับ 1 ของเขตภาษีเจริญหากแต่การขาดกำลังสนับสนุนจากเงินบริจาคในวันนี้ กำลังทำให้หุ่นละครเล็กคณะนี้ต้องเลือกระหว่างหยุดทำการแสดง หรือปรับตัวไปตามกระแสเพื่อความอยู่รอด
ความคืบหน้าการบูรณะราชรถเชิญพระโกศพระศพ สมเด็จพระสังฆราช
ด้วยระยะทางกว่า 3 กิโลเมตร ในการอัญเชิญพระโกศพระศพสมเด็จพระสังฆราช จากวัดบวรนิเวศวิหารไปยังพระเมรุวัดเทพศิรินทราวาส ทำให้การบูรณะราชรถพระนำ และราชรถเชิญพระโกศครั้งนี้ ต้องมีการซ่อมบำรุงล้อและเพลา หลังทดสอบการเลี้ยวพบว่าล้อซ้ายและขวามีความติดขัด นอกจากการขับเคลื่อนต้องสมบูรณ์ รูปลักษณ์ศิลปกรรมยังมีการบูรณะหลายส่วน ทั้งการประดับกระจกบนกระหนกเศียรนาคราชรถน้อย ฝีมือช่างสมัยรัชกาลที่ 6 ขณะที่ราชรถพระนำมีการซ่อมแซมส่วนไม้สลักที่ชำรุด และประดับผ้าลายทองแผ่ลวดธงสามชาย โดยนายช่างกลุ่มประณีตศิลป์ สำนักช่างสิบหมู่ กรมศิลปากร เตรียมพร้อมในพระราชพิธีพระราชทานเพลิงพระศพที่จะมีขึ้นในเดือนธันวาคม
อิ่มมนต์รส: ธูปสมุนไพรไล่ยุง บางน้ำผึ้ง
ช่วงนี้หลายคนตื่นตัวเรื่องไข้เลือดออก ทั้งหาทางป้องกันและดูแลตัวเองให้พ้นจาก "ยุงลาย" ตัวพาหะ ทางป้องกันอีกหนึ่งทางก็คือ การใช้ธูปสมุนไพรจากภูมิปัญญาที่ไม่เพียงส่งกลิ่นหอมเป็นสัญลักษณ์ต้อนรับผู้มาเยือนบางน้ำผึ้งแล้ว หากยังส่งต่อความรู้ของชุมชน ปลูกฝังวิธีคิดให้คนรุ่นใหม่ใช้ชีวิอย่างมีความสุขแบบไม่ทำลายสิ่งแวดล้อม
เจมส์บอนด์ผู้มีศีลธรรมอันดีของอินเดีย
เป็นสายลับผู้มากรักที่ทั่วโลกรู้จักกันดีว่ามีสาวสวยมากมายมอบใจและกายให้ แต่ถ้าภาคใหม่อย่าง Spectre ถูกกองเซ็นเซอร์หั่นฉากเลิฟซีนออกเสียครึ่งหนึ่งก็คงจะเสียอรรถรสน่าดู ทำให้เห็นว่าการเซ็นเซอร์สื่อบันเทิงจากภาครัฐยังคงเป็นปัญหาที่อีกหลายประเทศต้องเผชิญอยู่ เช่นเดียวกับกรณีที่เกิดขึ้นในอินเดีย เมื่อทางการตัดฉากจุมพิตของเจมส์ บอนด์ เหลือให้ผู้ชมดูเพียงน้อยนิด เหล่าผู้ชมที่ไม่พอใจก็เลยเกิดการสร้างสรรค์กระแสโต้กลับแบบใหม่ในทวิตเตอร์ โดยชาวเน็ตในอินเดียแก้เผ็ดด้วยการตั้ง #SanskariJamesBond ในทวิตเตอร์ ล้อเลียนพฤติกรรมเจมส์บอนด์ว่า ถ้ามาถึงอินเดียแล้วคงจะกลายเป็นเด็กดี โดยกระแสภายใน hashtag นี้มีตั้งแต่การตัดต่อภาพล้อเลียนเป็นสันสการีที่แปลว่าศีลธรรม